kardosdrur/scandi-wiki huggingface dataset:
Borås kommun

Borås kommune ligger i det svenske län Västra Götalands län i landskapet Västergötland. Kommunens administrationscenter ligger i byen Borås.

Borås ligger i Sjuhäradsbygden som er den sydlige del af Västra Götalands län, og som traditionelt har været hjemsted for tekstilindustri.

Byer 
I Borås kommune er der 21 byer 
(indbyggere pr. 31. december 2005.)

Personer fra Borås 

 Sven Jonasson († 1984), fodboldspiller
 Eric Ericson, korleder († 2013)
 Ingvar Carlsson (1934-), politiker, statsminister
 Johan Jönson (1966-), digter
 Mirja Turestedt (1972-)
 Fredrik Berglund (1979-)

Referencer 

Kommuner i Västra Götalands län
Joaquín Guzmán Loera

Joaquín Archivaldo Guzmán Loera, også kendt som "El Chapo" (født den 4. marts 1954), er leder af det internationale narkotika-kartel 'Alianza de Sangre', også kendt som Sinaloa-kartellet. Han er en af de mægtigste narkotikabaroner i Mexico og formentlig i hele verden. 

Guzmán har i lange perioder været en af de mest eftersøgte personer i verden. Magasinet Forbes har anslået, at han har en formue på omtrent 1 milliard USD.

Den 23. februar 2014 meddelte Mexicos regering, at "El Chapo" var blevet taget til fange under en politiaktion i den mexikanske ferieby Mazatlan. Det lykkedes Guzmán at flygte fra fængsel den 11. juli 2015.

Han fik et halvt år i frihed inden han igen blev fanget den 8. januar 2016. Den 19. januar 2017 blev han udleveret til retsforfølgelse i USA. Under det første retsmøde på Manhattan erklærede han sig "ikke skyldig" i alle anklager.

Noter

Eksterne henvisninger 

 Joaquín Guzmán Loeras profil hos Forbes
 Joaquín Guzmán Loeras profil  hos DEA
 Joaquín Guzmán Loeras profil hos Chicago Crime Commission
 Joaquín Guzmán Loeras profil hos USA's udenrigsministerie

Narkoforbrydere fra Mexico
Mexikanere i 1900-tallet
Mexikanere i 2000-tallet
Roewe

Roewe (kinesisk: 荣威; pinyin: Róngwēi) er et bilmærke ejet af kinesiske SAIC Motor. 

Mærket blev oprettet i forbindelse med, at Nanjing Automobile (senere overtaget af SAIC Motor) i 2005 overtog resterne af britiske MG Rover Group fra BMW. BMW havde imidlertid solgt mærkerne Land Rover og Rover til Ford. Den første bil produceret under Roewe mærket var Roewe 750, der blev produceret på den britiske fabrik i Birmingham, The Longbridge plant, som blev overtaget fra MG Rover. Roewe 750 var en opdateret Rover 75. 

Flere af Roewes modeller sælges i Europa under MG-mærket.

Nuværende modelprogram 
 Roewe Clever (2020-i dag), bybil
 Roewe i5/Ei5 (2017-i dag), compact sedan/stationcar
 Roewe i6/ei6/i6 Max/ei6 Max (2017-i dag), compact sedan
 Roewe RX3/ RX3 Pro (2017-i dag), subcompact SUV
 Roewe RX5/eRX5/ERX5/RX5 Plus/ RX5 Max (2016-i dag), compact SUV
 Roewe RX8 (2018-i dag), mellemstørrelse SUV
 Roewe RX9 (2022-i dag), mellemstørrelse SUV
 Roewe iMAX8 (2020-i dag), stor  MPV
 Roewe D7, mellemstørrelse sedan

Bilmærker
Shanghai Automotive Industry Corporation
Etableret i 2006
Bilproducenter fra Kina
Vilsbøl Plantage

Vilsbøl Plantage eller Vilsbøl Klitplantage er cirka 800 ha stor plantage, 5 km øst for Klitmøller, i den sydlige ende af Hanstholm-reservatet, mellem Nors Sø og Vandet Sø. Plantagen er statsskov og er en del af Danmarks første nationalpark, Nationalpark Thy. Nors Å, der afvander Nors Sø løber gennem plantagen.
Den blev oprettet i 1892 og store dele tilplantet i de følgende årtier, mens de østlige dele er plantet omkring 1960.

Plantagen blev fredet i 1980, og det er en del af Natura 2000-område 24: Hanstholm-reservatet, Hanstholm Knuden, Nors Sø og Vandet Sø, og er både habitatområde og fuglebeskyttelsesområde.

Eksterne kilder og henvisninger 
 Fredede områder i Danmark af Knud Dahl
 Skov- og Naturstyrelsen
 Folder om Klitplantagerne
 Natura 2000: Hanstholm-reservatet, Hanstholm Knuden, Nors Sø og Vandet Sø
 Thy Statsskovdistrikt – Arealbeskrivelse

Fredede arealer i Danmark
Fuglebeskyttelsesområder i Danmark
EU-habitatområder i Danmark
Thisted Kommunes geografi
Nationalpark Thy
Impromptu

Impromptu [æprå'ty] (fr., af lat.: in prómptu, i beredskab), egenlig det samme som improvisation, et øjeblikkeligt indfald, benyttes bl.a. som betegnelse for en art musikstykker, der gør indtryk af at være let henkastede øjebliksfostre og derfor ikke gør fordring på særlig streng udarbejdelse eller sluttet form; altså omtrent det samme som fantasistykker. Betegnelsen impromptu finder særlig anvendelse på klaverstykker af blandt andre Chopin og Schubert.

Kilder  

 

Musik
Kompositionsformer
Salmonsens
Michael Thomas

Michael Thomas (født 4. juni 1981) er en walisisk trommeslager, og tidligere medlem i metalcore-bandet "Bullet for my Valentine".

Referencer

Eksterne henvisninger 
 

Trommeslagere fra Storbritannien
Team Fortress Classic

Team Fortress Classic, også kendt som Team Fortress 1.5, er et computerspil, udgivet af Valve ,der udkom kort efter det originale Half-Life.

I Team Fortress classic kæmper rødt hold mod blåt hold på flere forskellige baner om enten at hente hinandens ”efterretninger” (grundlæggende er det ”Capture the Flag”) eller at indtage steder/positioner (Control points) på banen. Der er ni figurer, som man kan spille som; Scout, Soldier, Pyro, Demoman, Heavy, Engineer, Medic, Sniper og Spy .

Referencer 

Computerspil fra 1999
First-person shooter
Valve Corporation
Windows-spil
Linux-spil
Macintosh-spil
Telephone

"Telephone" er en sang af Lady GaGa.

Den blev udgivet som single og fik nummer 3 på den amerikanske Billboard Top 200 singelliste. Beyoncé er gæsteartist, og i musikvideoen er også Tyrese Gibson med som skuespiller. Sangen er skrevet af Lady GaGa og svenske Jonas Åkerlund. "Telephone" har solgt mere end 9 millioner eksemplarer.

Eksterne henvisninger 
 s Vevo-kanal

Sange fra USA
Sange fra 2010
Nummer-et hits i Danmark
Nummer-et hits i Storbritannien
Maddike

En maddike er en larve, som kommer fra fx fluers æg. Æggene bliver lagt i fx afføring og udklækkes efter mindre end et døgn. Maddiker er hvirvelløse dyr, som kommer fra rækken leddyr. Mange maddiker spiser ådsler, efter ca. 8-10 dage er de udviklede.

Eksterne henvisninger 

 Maddike Den Store Danske
 Læge-maddiker DR
 Dyreunger – hvad bliver de til?

Insekter
Manzanillo

Manzanillo er en by i den mexikanske delstat Colima. Det er både en vigtig havneby og en vigtig turistby i distriktet, og er administrativt center for kommunen Manzanillo. Folketællinger fra 2005 viser et indbyggertal på 110 728 i byen.

Byer i Mexico
Ciudad Valles

Ciudad Valles er en by og en kommune i den mexikanske delstat San Luis Potosí. Byen var den tredje største i delstaten med et indbyggertal på 116.261 i året 2005. Ciudad Valles findes i regionen La Huasteca omtrent 130 kilometer fra Tampico i Tamaulipas.

Byer i Mexico
Kommuner i Mexico
Dals-Eds kommun

Dals-Ed kommune ligger i den nordlige del af det svenske län Västra Götalands län, i landskapet Dalsland. Kommunens administrationscenter ligger i byen Ed som er Dals-Ed kommunes eneste by. Ed ligger mellem søerne Store Le og Lille Le i det nordvestlige Dalsland. Det er et kendt turiststed fra begyndelsen af 1900-tallet, med natur og friluftsliv som vigtigste trækplaster.

Steder i Dals-Eds kommune 
 Ed
 Nössemark
 Håbol

Politik 
Bystyret i Dals-Ed består af 41 repræsentanter.
Centerpartiet er det største parti med 17 mandater. Socialdemokraterna har 12 mandater.

Eksterne henvisninger 
 Nössemarks Hembygds & Samhällsförening
 Dals-Eds kommunes hjemmeside

Kommuner i Västra Götalands län
J.C. Jacobsen (flertydig)

J.C. Jacobsen kan henvise til flere personer:

 J.C. Jacobsen (1811-1887) – brygger, politiker og filantrop (Jacob Christian Jacobsen)
 J.C. Jacobsen (teolog) (1862-1948) – teolog, rektor, professor, dr.theol. (Johannes Christian Jacobsen)
 J.C. Jacobsen (fysiker) (1895-1965) – fysiker, professor, dr.phil. (Jacob Christian Georg Jacobsen)
 J.C. Jacobsen (advokat) (1916-?) – dansk advokat og historisk forfatter
Y386 Agdlek

Y386 Agdlek, var en inspektionskutter i Søværnet fra 1974 og frem til 2008 hvor skibet blev solgt på en auktion for overskydende militært materiel.

Referencer og eksterne henvisninger 

 Flådens Historie: Agdlek

Inspektionsskibe fra Danmark
Gassum Kirke

Gassum Kirke er opført omkring 1150 og hører under Gassum Sogn. Kirken ligger, ligesom byen Gassum, omtrent 12 kilometer nord for Randers.

Kor og skib er opført i romansk tid af granitkvadre over skråkantsokkel. Nordportalen er bevaret i tilmuret tilstand, den har ufuldstændige rundstavagtige søjler og tympanon med løve, der kan minde om løven i Søndre Onsild. Sydportalen er forsvundet, dens tympanon med båndsløjfe er nu på Nationalmuseet. Tårnet er opført i sengotisk tid. Kirkens mure er stærkt omsatte, tårnet blev kraftigt restaureret i 1846.

Referencer

Eksterne henvisninger 
 Gassum Kirke hos KortTilKirken.dk
 Gassum Kirke  hos NordensKirker.dk – med billede af kirken

Kirker i Randers Kommune
Kirker i Århus Stift
Kirker i Randers Amt
Kristiansand Lufthavn, Kjevik

Kristiansand Lufthavn, Kjevik er en international lufthavn, der ligger i Tveit i Kristiansand kommune, helt syd i Norge, og er den eneste større lufthavn på Sørlandet. Lufthavnen blev åbnet i 1939, og tyske Luftwaffe indtog den i 1940 og Kjevik fik stor militær betydning under anden verdenskrig.

Efter krigen blev Kristiansand Lufthavn en af Norges større lufthavne. Lufthavnen havde 1.066.702 passagerer i 2013.

Destinationer

Internationale destinationer

Destinationer i Norge

Charterfly 
Desuden findes der nogle charterflydestinationer fra Kristiansand Lufthavn, blandt andet Las Palmas i Spanien og Chania i Grækenland.

Transport 
Der er busforbindelse med centrum af Kristiansand (11 km) og til Lillesand, Grimstad og Arendal fra lufthavnen.

Referencer

Eksterne henvisninger 
 Lufthavnens hjemmesider KRS Avinor

Lufthavne i Norge
Lufthavn, Kjevik
Etableret i 1939
César Sampaio

Carlos César Sampaio Campos (normalt bare kendt som César Sampaio) (født 31. marts 1968 i São Paulo, Brasilien) er en tidligere brasiliansk fodboldspiller, der spillede som defensiv midtbanespiller. Han var gennem sin karriere tilknyttet samtlige de fire store São Paulo-klubber, Santos, Palmeiras, Corinthians og São Paulo FC. Han havde også ophold i spansk fodbold hos Deportivo La Coruña, og hos tre forskellige klubber i japansk fodbold.

Sampaio spillede i årene mellem 1993 og 2000 49 kampe for Brasiliens landshold, hvori han scorede seks mål. Han deltog ved VM i 1998 i Frankrig. Her scorede han turneringens første mål, da han gjorde det til 1-0 i åbningskampen mod Skotland, der blev vundet med 2-1. Han scorede senere også to mål i 1/8-finalesejren over Chile.

Sampaio deltog også ved tre udgaver af Copa América, samt ved Confederations Cup 1997, hvor brasilianerne tog titlen.

Referencer

Eksterne henvisninger 

 FIFA.com spillerinfo 

Fodboldspillere fra Brasilien
Fodboldspillere fra Santos FC
Fodboldspillere fra Palmeiras
Fodboldspillere fra Sport Club Corinthians Paulista
Fodboldspillere fra Deportivo La Coruña
Fodboldspillere fra São Paulo FC
Personer fra São Paulo
Deltagere ved verdensmesterskabet i fodbold 1998
The Mask: The Animated Series

The Mask: The Animated Series er en tegnefilmserie der bygger på filmen The Mask fra 1994 med Jim Carrey.
Serien startede i 1995, og der blev lavet 54 episoder, indtil serien sluttede i 1997.

Men det handler, som i filmen, om Stanley Ipkiss og hans magiske nordiske maske. Når han tager den på bliver han til en vild fyr med grønt hoved, som kan gøre alting og være alting. Men han er muligvis ikke den superhelt som du ønsker hjælp fra – da han helst gerne vil have det sjovt.

I Danmark blev serien til at starte med vist på TV Danmark og senere hen vist på Cartoon Network.

På engelsk stod Rob Paulsen bag Masken/Stanley Ipkiss og på dansk var det Peter Zhelder, der lagde stemme til hovedrollen. Hver episode varede ca. 30 minutter og var delt op i to afsnit.

Kilder og henvisninger 
 

Animerede tv-serier
Edmund Gosse

Edmund William Gosse (født 21. september 1849 i London, død 16. maj 1928) var en engelsk digter og kritiker, søn af Philip Henry Gosse.

Gosse fik sin opdragelse i Devonshire og blev 1869 ansat ved biblioteket i British Museum, men flyttedes 1875 herfra til Handelsministeriet som translatør. 1872 og 1874 foretog han rejser i Skandinavien, hvor han blev fortrolig med skandinavisk litteratur og lærte en del af de ledende inden for litterære kredse personligt at kende. 

Sammen med William Archer har han senere været en af de ivrigste og kyndigste talsmænd for skandinavisk åndsliv i England. Resultatet heraf foreligger i Studies in the Literature of Northern Europe (1875), Henrik Ibsen (1908) og Two visits to Denmark (1912) (oversat til dansk). 

1884 blev han docent i engelsk litteratur i Cambridge og 1904 bibliotekar i Overhuset. Hans Debut i Litt. skete 1873 med digtsamlingen On Viol and Flute, der fulgtes 1879 af New Poems, Firdausi in Exile (1886), In Russet and Silver (1894), The Autumn Garden (1908) og Collected Poems (1911). 

Hans lyrik, der er lidt i slægt med Matthew Arnolds, er i formen sikker og melodiøs, men kølig og uden lidenskab, med fin og skarp sans for og evne til at gengive det engelske landskab. For den almindelige opfattelse er Gosse da også først og fremmest kritikeren. 

Det ser ud som en tanke, at et af hans første arbejder her blev Life of Gray (1882), med hvem han har en ikke ringe sindslighed. Senere følger så Seventeenth Century Studies (1883), History of Eighteenth Century Literature (1889), Jacobean Poets (1894), Kit Kates (1896), French Profiles (1905) og Portraits and Studies (1912). Desuden sammen med Richard Garnett Illustrated Record of English Literature (1903). 

Som Kritiker udmærkede han sig ved ren kultiveret smag, stor viden og smukt sprog, men uden dybgående originalitet eller indtrængende psykologisk sans. Hans betydeligste prosaarbejde er sikkert den 1907 anonymt udgivne Father and Son, en skildring af hans egen barndoms udvikling, der samtidig giver et udmærket billede af den uddøende engelske puritanisme.

Kilder 

 

Digtere fra England
Kritikere fra Storbritannien
Salmonsens
Æresdoktorer ved University of Cambridge
Briter i 1800-tallet
Briter i 1900-tallet
Aldair

Aldair Nascimento dos Santos (normalt bare kendt som Aldair) (født 30. november 1965 i Ilhéus, Brasilien) er en tidligere brasiliansk fodboldspiller, der spillede som midterforsvarer. Han var på klubplan primært tilknyttet AS Roma i den italienske Serie A, hvor han spillede i hele tretten sæsoner. Han repræsenterede også den brasilianske storklub Flamengo, ligesom han havde ophold hos SL Benfica og Genoa CFC.

Med Roma var Aldair med til at vinde det italienske mesterskab i 2001 og landets pokalturnering Coppa Italia i 1991.

Aldair spillede i årene mellem 1989 og 2000 80 kampe for Brasiliens landshold, hvori han scorede tre mål. Han var en del af landets trup der blev verdensmestre ved VM i 1994 i USA, samt ved VM i 1998 i Frankrig, hvor det blev til en andenplads.

Aldair var desuden med til at vinde to udgaver af Copa América, i 1989 og 1997. Han triumferede også med holdet ved Confederations Cup 1997.

Titler 
Campeonato Carioca
 1986 med Flamengo

Serie A
 2001 med AS Roma

Coppa Italia
 1991 med AS Roma

Supercoppa Italiana
 2001 med AS Roma

Portugisisk Super Cup
 1989 med Benfica

VM
 1994 med Brasilien

Copa América
 1989 og 1997 med Brasilien

Confederations Cup
 1997 med Brasilien

Referencer

Eksterne henvisninger 

 

Fodboldspillere fra Brasilien
Fodboldspillere fra Clube de Regatas do Flamengo
Fodboldspillere fra S.L. Benfica
Fodboldspillere fra AS Roma
Verdensmestre i fodbold
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
William Archer

William Archer (født 23. september 1856 i Perth i Skotland, død 28. december 1924) var en skotsk oversætter og forfatter.

Archers bedstefar var britisk konsul i Larvik, hvor hans slægt fremdeles er bosat. Han studerede ved University of Edinburgh, hvor han blev Master of Arts i 1876. Efter at have tilbragt et år i Australien flyttede han til London og arbejdede som teaterkritiker først ved Londons Figaro, senere ved World og Tribune og til sidst ved Nation.

Som en ivrig beundrer af Ibsens digtning arbejdede han ihærdigt for at gøre dennes værker tilgængelige for det engelske publikum. Han begyndte i 1880 med en oversættelse af Samfundets Støtter; senere er fulgt oversættelse af flere andre, samlede i 5 bind.

Hans dramatiske kritikker er samlede i English Dramatists of To-Day (1882), Masks or Faces (1888), Study and stage (1899). 1901 udgav han en Samling litterære Essays: Poets of the Younger Generation. En Rejse, han foretog gennem de Forenede Stater, har han skildret i America To-Day (1900). 1911 udgav han Life, Trial, and death of Francisco Ferrer.

Kilder 
 

Oversættere
Faglitterære forfattere fra Skotland
Kritikere fra Storbritannien
Rejsebogsforfattere fra Storbritannien
Claus Thomas Nielsen

Claus Thomas Nielsen (født 27. februar 1962), er en dansk præst og teolog uddannet fra Aarhus Universitet i 1991. Har siden 1991 været præst i Stauning Sogn ved Skjern. Claus Thomas Nielsen er kendt som konservativ skribent og debattør med tilknytning til Tidehvervsbevægelsen og har i den forbindelse i 2010 deltaget i Kirkeministeriets kommission vedrørende vielser af homoseksuelle.

Stauningsagen 
I 2002 blev Claus Thomas Nielsen involveret i en af den danske folkekirkes mest bitre sager mellem en sognepræst og et menighedsråd. Sagen blev dækket flittigt i medierne og bundede i anklager rejst af menighedsrådsformanden Knud Jensen. Claus Thomas Nielsen blev senere frikendt for alle anklager. Efterfølgende kritiserede statsadvokaten kraftigt vicepolitiinspektør Knud Jensen (menighedsrådsformand) for dennes opførsel i sagen.

Noter

Eksterne henvisninger 
 Hjemmeside 

Præster fra Danmark
Debattører fra Danmark
Teologer fra Danmark
VM i bandy 2011

Verdensmesterskabet i bandy 2011 var det 31. VM i bandy gennem tiden, og mesterskabet blev arrangeret af Federation of International Bandy. Turneringen med deltagelse af 11 hold blev afviklet udendørs i Kazan, Rusland i perioden 23. – 30. januar 2011. Mesterskabet var opdelt i en A-turnering med seks hold og en B-turnering med de øvrige fem hold.

Mesterskabet blev vundet af Rusland, som besejrede Finland med 6-1 i finalen, som for første gang siden VM 2004 ikke var et opgør mellem Sverige og Rusland. Sejren var Ruslands sjette VM-titel gennem tiden (og den 20. VM-titel, hvis man medregner de 14 titler vunder af Sovjetunionen i perioden 1957-1991). Bronzemedaljerne blev vundet af Sverige, som i bronzekampen vandt 14-3 over Kasakhstan. Det var første gang siden 1999, at svenskerne ikke vandt enten guld- eller sølvmedaljer. Kasakhstan sluttede på fjerdepladsen for sjette VM i træk, mens Norge blev nr. 5 for tiende gang i træk.

A-VM 

A-VM havde deltagelse af seks hold: Sverige, Rusland, Finland, Kasakhstan, Norge og USA, og kampene blev spillet på Stadion Trudovye Rezervy i Kazan. De seks hold spillede først en enkeltturnering alle-mod-alle, hvorefter de fire bedst placerede hold gik videre til semifinalerne. Holdet, der endte på sjettepladsen, skulle spille nedrykningskamp mod vinderen af B-gruppen.

Indledende runde

Semifinaler, bronzekamp og finale

B-VM 

B-VM havde deltagelse af fem hold: Canada, Letland, Holland, Ungarn, samt Hviderusland, som dermed vendte tilbage efter et års fravær. Derudover var det rapporteret, at Armenien og Litauen planlagde at deltage for første gang, mens Mongoliet til gengæld denne gang ikke var tilmeldt. Australien havde for første gang tilmeldt et hold men måtte senere melde afbud på grund af den alvorlige situation med oversvømmelser i landet.

B-VM afvikledes på Stadion Raketa i Kazan. De fem hold spillede først en enkeltturnering alle-mod-alle. Vinderen af gruppen kvalificerede sig til oprykningskampen mod nr. 6 fra A-gruppen. Nr. 2 og 3 spillede placeringskamp om 2.-pladsen, mens nr. 4 og 5 spillede placeringskamp om 4.-pladsen.

Indledende runde

Placeringskampe

Op- og nedrykningskamp 

Vinderen af B-VM, Hviderusland, mødte nr. 6 fra A-VM, USA, i kampen om den sjette og sidste plads i A-gruppen ved næste VM. USA vandt denne kamp med 5-2 og sikrede sig dermed endnu en sæson i A-gruppen.

Samlet rangering

Kilder / eksterne henvisninger 

 Bandy World Championship – Kazan 2011   
 Federation of International Bandy – World Championship for Men 2011 (21. juli 2010)  
 Svenskafans.com – Bandy-VM i tre grupper tidigast 2012 (29. januar 2010)

Noter 

2011
Sport i 2011
VM i bandy 2014

Verdensmesterskabet i bandy 2014 var det 34. VM i bandy gennem tiden, og mesterskabet blev arrangeret af Federation of International Bandy. Turneringen afvikledes i Irkutsk og Sjelekhov, Rusland i perioden 26. januar - 2. februar 2014 og havde deltagelse af 17 hold, hvilket er ny rekord. Den tidligere rekord lød på 14 hold, og stammede fra VM-turneringerne i 2010 og 2012. De 17 hold er opdelt i en A-turnering med otte hold og en B-turnering med ni hold.

Mesterskabet blev vundet af Rusland, som dermed sikrede sig VM-titlen for ottende gang (22. gang i alt hvis Sovjetunionens VM-titler medregnes). I finalen besejrede værtslandet rivalerne fra Sverige med 3-2, og russernes Jevgenij Ivanusjkins mål til 3-2 i finalens 67. minut viste sig at blive afgørende. Bronzemedaljerne blev vundet af Kasakhstan, som i bronzekampen besejrede Finland med 5-3 efter at have været bagud med 0-2 ved pausen.

B-VM blev vundet af Letland, som besejrede Estland i finalen med 8-1. Tyskland og Somalia deltog for første gang ved VM i bandy. Det somaliske hold bestod udelukkende af spillere bosat i Sverige, og det eksotiske indslag tiltrak de klart højeste tilskuertal ved B-VM, selvom holdet sluttede sidst uden at have været i nærheden af at vinde nogen af sine kampe.

Spillesteder

Resultater

A-VM 

A-VM havde deltagelse af de otte bedst rangerede hold ved VM i bandy 2013: Rusland, Sverige, Kasakhstan, Finland, Norge, USA, Hviderusland og Canada. De otte hold var opdelt i to puljer med fire hold i hver. Puljerne var opdelt i henhold til holdenes placering ved seneste VM, således at de fire højst rangerede hold var placeret i pulje A, mens de fire lavest rangerede hold spillede i pulje B. Begge puljer spillede en enkeltturnering alle-mod-alle, hvorefter alle otte hold gik videre til kvartfinalerne. I kvartfinalerne spiller nr. 1 fra pulje A mod nr. 4 fra pulje B, nr. 2 fra pulje A mod nr. 3 fra pulje B, nr. 3 fra pulje A mod nr. 2 fra pulje B og nr. 4 fra pulje A mod nr. 1 fra pulje B.

Indledende runde

Pulje A

Pulje B

Placerings- og finalekampe

Finalekampe

Kampe om 5.- til 8.-pladsen

B-VM 

B-VM havde deltagelse af ni hold: Letland, Ungarn, Estland, Holland, Japan, Ukraine, Somalia, Tyskland og Mongoliet. Somalia og Tyskland deltog i VM for første gang.

De ni hold var opdelt i to puljer med fire eller fem hold i hver. Puljerne var inddelt efter holdenes placering ved seneste VM, således at de fire højst rangerede hold var placeret i pulje A, mens de øvrige fem hold spillede i pulje B. Begge puljer spillede en enkeltturnering alle-mod-alle. Kampene i pulje A spilledes 2 × 45 minutter, mens kampene i pulje B varede 2 × 30 minutter. De fire hold i pulje A og de fire bedst placerede hold i pulje B gik videre til kvartfinalerne.

Indledende runde

Pulje A

Pulje B

Placerings- og finalekampe

Finalekampe

Kampe om 5.- til 9.-pladsen

Samlet rangering

Kilder / eksterne henvisninger 

 XXXIV Champ of World Bandy  
 Federation of International bandy – The WCS 2014 for men will be held in Irkutsk, Russia. (20. juli 2012)

Referencer 

2014
Bandy i 2014